JohanHeinsen/ENO huggingface dataset:
Lolland-Falsters Stifts-Tidende, 1831-04-22
Jtalien. J Rom seer det med hver Dag mørkere ud. Nøden har saaledes tiltaget, at Tiggeriet kjender snart ingen Grændser. Flere Personer ere i denne Tid om Natten blevne plyndrede. Hertil kommer, at den milde Vinter og det usunde Foraar har bevirket saamange Sygdomme, at kun faa Familier aldeles fritoges. Fra Ancona haves Efterretning om, at Fortet St. Leo har underkastet sig den landsherrelige Autoritet. Jnsurgent-Cheferne flygtede vel tilsøes; men paa befaling af General Geppert gjorde Skibs-Lieutenant Rizzardi Jagt med 2 Goeletter paa den Brig, som havde dem ombord. Snart blev Briggen bragt op med 98 Flygtninger, hvoriblandt Jnsurgent-Cheferne Zuechi, Ullini, Olivieri m. fl. Flygtningerne havde om Natten kastet 15 tunge Pakker overbord, som formodes at have indeholdt Penge, da der ingen forefandtes paa Skibet, og det antages for afgjort, at Zuechi havde indskibet sig med betydelige Summer.
Lolland-Falsters Stifts-Tidende, 1831-04-22
England. J London har der været Tale om en Gesandts Afreise til St. Petersborg, for at gjøre det russiske Hof Forestillinger angaaende de Hensigter, som af Nogle tillægges det med Hensyn til Polen. Det hedder, at den landflygtige Kong Carl den 10de vil forlade England og begive sig til Spanien. Frankrig. Et af Cauchois-Lemaire i National indrykket Brev synes at tyde hen paa, at de oprettede National=Foreninger have, i Tilfælde af en Krig, den Hensigt, at fremskynde Belgiens Forening med Frankrig. Belgien. J Følge Skrivelse fra Brüssel af 9de April ere flere Batailloner Linietropper og 1,400 Geværer afgaaede til det Luxemburgske.
Lolland-Falsters Stifts-Tidende, 1831-04-22
Preussen. Trende Armee-Corpser, der ialt udgjøre 90,000 Mand, staae nu i Rhinprovindserne; tvende andre Corpser staae for Tiden længere tilbage, men ville efter Forlydende snart rykke frem. Desuden ventes endnu en tredie anseelig Troppemagt opstillet ved Mellemrhinen. Endog Feldtlazereterne og Feldtposterne ere fuldstændigt organiserede. Alt dette indeholder Beviis for, hvor nær Man har anseet Muligheden af en Krigs Udbrud.
Lolland-Falsters Stifts-Tidende, 1831-04-22
Tyrkiet. Der trækker atter et Uveir op over Sultanen. Ledede af Paschaerne af Scutari og Trawnik er hele Albanien, Bosnien og en Deel af Macedonien i Oprør. Paschaen af Scutari har personligen begivet sig til den albanesisk macedoniske Grændse, hvorhan har samlet et Troppecorps, der skal marschere imod Constantinopel, medes Paschaen af Trawnik er brudt op med sine Tropper og flere Tusinde Bosnier imod Reschid Pascha, der ikke ansees i Stand til at gjøre en eneste Bevægelse til Gunst for den truede Hovedstad, saa at Sultanens Stilling er yderst betænkelig. Rebellernes Hensigt er, at fremkalde Janitscharernes Gjenindsættelse. Orienten torde saaledes atter vinde ny Jnteresse; men, desværre, igjen blive Skuepladsen for skrækkelige Blodsudgydelser.
Lolland-Falsters Stifts-Tidende, 1831-04-22
Det titchenske Skuespillerselskab begiver sig i Dag til Nakskov. De her givne Forestillinger vandt Bifald. Nysted, den 17de April. Paa en Tid, da Fode midler ere vanskelige at overkomme, fortjener det at bemærkes, at Hr. Farver Raffenberg her i Byen fra sin Side har bidraget sit til at afhjælpe Mangelen da han i mindre Partier overlader sine Kartofler til fattige Folk for 12 s. Fdkr., eller 3 Mk. Skjeppen (nyt Maal), ligesom han ogsaa er villig til at sælge Smaafamilier Byg, for en i Forhold hertil rettet Priis, nemlig 1 Rbd. pr. Skjeppe (gl. Maal).
Lolland-Falsters Stifts-Tidende, 1831-04-22
Den 8de d. M. celebrerede Sognepræsten Hr. Gesner og Kone deres Sølvbryllup. Jngen vare indbudne dertil, men Byens samtlige Embedsmænd og mange Andre indfandt sig i Præstegaarden om Formiddagen, for at lykønske det værdige Par. Om Aftenen blev, til Ære for Brudeparret, af nogle unge Mennesker, givet en dramatisk Forestilling, ved hvilken Leilighed en af Hr. Forligelsescommissair Henrichsen forfattet Sang, blev afsjungen.
Lolland-Falsters Stifts-Tidende, 1831-04-22
Liget af den Sømand, der ved Jndiisningen af Skipper Klotz's Jagt f. A. tilsatte Livet, er nu funden under Øen Lindholm ved Egholm, og, efter Skipper Klotz's Foranstaltning, hæderligen begravet her paa Nysted Kirkegaard. En Skipper Bøie af Marstal ydede desuden 8 Rbd., som Hjælp til Begravelsen.
Lolland-Falsters Stifts-Tidende, 1831-04-22
Bekjendtgjørelser. Undertegnede paatager sig at sye og omgjøre alle Sorter moderne Tøihatte. J denne Henseende, saavelsom med Skrædersyening a., beder jeg mig anbefalet hos Byens og Omegnens ærede Beboere, forsikkrende Enhver om reel og billig Behandling. Nakskov, den 21de April 1831. J. Lystager, fød Hincheldey.
Lolland-Falsters Stifts-Tidende, 1831-04-22
At Undertegnede har etableret sig her i Byen som Muurmester og forfærdiger alle Slags Muur- og Gibs Arbeide, undlader jeg ikke herved at bekjendtgjøre forde Respective, som vil forunde mig deres Arbeide, lovende reel og billig Behandling. Rødby, den 19de April 1831. P. C. From, Muurmester.
Lolland-Falsters Stifts-Tidende, 1831-04-22
Auctioner. Onsdagen den 27de dennes, om Formiddagen Kl. 10, bliver afholdt Auction i Hovænget og Egeskoven ved Kjerstrup over Barken af en Deel paa Roden staaende Egetræer. Vederhæftige Kjøbere gives Credit til Mikkelsdag dette Aar. Rødbye, den 21de April 1831. S. Jbsen. Bramslykke Hovedgaard, under Grevskabet Christiansholm paa Lolland, med et Tilliggende af 300 Tdr. Land gode og veldyrkede Pløiejorder, inddeelt i 10 Marker, foruden Eng og Græsning, ansat til Hartkorn Ager og Eng fri Hovedgaardstaxt 33 Tdr. 7 Skpr. 1 Fdkr. 1 Alb., agtes ved offentlig Auction, som holdes paa bemeldte Hovedgaard Onsdagen den 25de Mai dette Aar, om Eftermiddagen Klokken 2, bortforpagtet paa 9 Aar, fra 1ste Mai 1832 til 1ste Mai 1841. Forpagteren modtager fornøden Qvægbesætning, Sædekorn og Kløverfrø, samt overdrages et næsten complet Avlings Hoveri. Conditionerne ere 14 Dage førend Auctionen, til Eftersyn hos undertegnede Godsforvalter. Christiansholm, den 13de April 1831. Nyeboe.
Lolland-Falsters Stifts-Tidende, 1831-04-22
Jndkaldelse.
Lolland-Falsters Stifts-Tidende, 1831-04-22
Ved Proclama af 11te dennes, som læses inden vedkommende Retter, ere de, som maatte have Noget at fordre i Stervboet efter Skoemagermester Peder Pedersen Kølle heraf Byen, indkaldte med 12 Ugers Varsel, til for mig, som Skifteforvalter, at anmelde og beviisliggjøre deres havende Krav; hvilket herved bekjendtgjøres. Rødbye Kjøbstæds Skifteret, den 14de April 1831. S. Jbsen.
Lolland-Falsters Stifts-Tidende, 1831-04-22
J Følge Kongelig allernaadigst Bevilling, som læses inden vedkommende Retter, og er saa lydende: "Vi Frederik den Sjette, af Guds Naade Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg, og Oldenborg, gjøre vitterligt: at Vi, efter Skifteforvalteren i afdøde Kjøbmand Anders Erlandsen Melgaards og efterlevende Enke Anne Elisabeth Melgaards Boe, Os elskelige Cancelliraad, Bye og Herredsfoged Søren Jbsen af Kjøbstaden Rødbye paa Vort Land Lolland, hans herom allerunderdanigst gjorte Ansøgning og Begjæring, allernaadigst have bevilget og tilladt, saa og herved bevilge og tillade, at han ved Proclama, sub poena præclusi et perpetui silentii, med Aar og Dags Varsel, i den danske Statstidende, den altonaiske Mercur, samt Lollands og Falsters Stifts Addressecontoirs Efterretninger, 3de Gange efter hinanden maae indkalde dem, som formene sig at have Noget at fordre i bemeldte Boe, med deres Paastand at fremkomme og saadant deres havende Krav, inden foreskrevne Tids Forløb, for ovennævnte Skifteforvalter at anmelde og beviisliggjøre, dog Umyndiges Tiltale i Fremtiden efter Forordningen af 20de Februar 1717 forbeholden, og skal saadan Jndkaldelse i Aviserne ansees og være ligesaa gyldig, som om den var skeet ved Proclama efter Loven; dog skal denne Vor allernaadigste Bevilling Ord til andet indrykkes i fornævnte offentlige Tidender, samt læses for vedkommende Værneting, samt ved den Overret, hvorunder samme henhører. Hvorefter de Vedkommende sig allerunderdanigst have at rette og for Skade at tage vare. Givet i Vor Kongelige Residentsstad Kjøbenhavn den 2den April 1831. Under Vort Kongelige Seigl. (L. S.) Efter Hs. Kongelige Majestæts allernaadigste Befaling. Stemann. Monrad. Ørsted. Lassen. Kjerulff. Lange. Hansen. Hammerich.
Lolland-Falsters Stifts-Tidende, 1831-04-22
Bevilling for Cancelliraad, Bye- og Herredsfoged Jbsen til, ved Proclama i Aviserne, at indkalde Creditorerne i afdøde Kjøbmand Anders Erlandsen Melgaards og efterlevende Enke Anne Elisabeth Melgaards Boe i Rødbye." indkaldes herved med Aar og Dags Varsel, sub poena præclusi et perpetui silentii, alle dem, som formene sig at have Noget at fordre i indbemeldte Boe, til for mig, som Skifteforvalter, at anmelde og beviisliggjøre deres havende Krav. Rødbye, den 14de April 1831. S. Jbsen.
Lolland-Falsters Stifts-Tidende, 1831-04-22
J Følge dertil meddeelt kongelig allernaadigst Bevilling af 2den d. M., som læses inden vedkommende Retter, indkaldes herved, sub poena præclusi et perpetui silentii, med Aar og Dags Varsel, alle de, som formene sig at have Noget at fordre i Kjøbmand Johan Lampes til Behandling af Skifteretten overgivne Bo, til med deres Paastand at fremkomme og saadant deres havende Krav inden foreskrevne Tids Forløb, for undertegnede Skifteret at anmelde og beviisliggjøre. Nakskov Skifteret, den 14de April 1831. Pontoppidan. Hammerich.
Lolland-Falsters Stifts-Tidende, 1831-04-22
J Følge dertil meddeelt kongelig allernaadigst Bevilling af 2den d. M., som læses inden vedkommende Retter, indkaldes herved, sub poena præclusi et perpetui silentii, med Aar og Dags Varsel, alle de, som formene sig at have Noget at fordre i Kjøbmand og Skipper Niels Dideriksens til Behandling af Skifteretten overgivne Bo, til med deres Paastand at fremkomme og saadant deres havende Krav inden foreskrevne TidsForløb for undertegnede Skifteret at anmelde og beviisliggjøre. Nakskov Skifteret, den 14de April 1831. Pontoppidan. Hammerich.
Lolland-Falsters Stifts-Tidende, 1831-04-22
Da Ungkarl Johann Andreas Treschow, der i flere Aar har tjent som Rideknægt hos Eieren af Ourupgaards Gods, Hr. Kammerherre, Baron de Selbyer afgaaet ved Døden, indkaldes hans Creditorer herved med 12 Ugers Varsel til for undertegnede committerede Skifteforvalter at anmelde og beviisliggjøre deres Fordringer. Ligeledes indkaldes den Afdødes Arvinger, for at legimittere deres Arveret. Durupgaard paa Falster, den 17de April 1831. Ferrall.
Lolland-Falsters Stifts-Tidende, 1831-04-22
Tilkjøbs.
Lolland-Falsters Stifts-Tidende, 1831-04-22
Hos Undertegnede bekommes nylig hertil fra Danzig ankommen bedste Sort østersøisk Rug, som udsælges i Tønde- og Skjeppeviis til 7 Rbd. 3 Mk. pr. Tønde. Nakskov, den 21de April 1831. J. Andrea.
Lolland-Falsters Stifts-Tidende, 1831-04-22
Appelsiner og Citroner, samt Textra god hollandsk Ost, kan nu igjen bekommes hos M. D. Brabrand.
Lolland-Falsters Stifts-Tidende, 1831-04-22
Schous Register, danske og norske Lov, Nørregaards Naturret og Forelæsninger, samt Mandix's danske Landvæsensret, ere at erholde tilkjøbs, naar Man derom henvender sig til Hr. Adjunct Trøiel i Nykjøbing. Det bemærkes, at Bøgerne ere alle vel conditionerede.
Lolland-Falsters Stifts-Tidende, 1831-04-24
Lollands og Falsters Stifts Kongelig alene privilegerede. Addressecontoirs Efterretninger. Femogtyvende Aargang. Nummer 33. udgives tvende Gange ugentlig fra C. C. Schultz's Enkes Bogtrykkeri. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1831-04-24
Udenlandsk. Russisk polske Anliggender. Fra Leiren ved Siedle har den polske Generalissimus den 10de April, Kl. 9 om Aftenen, indberettet til Nationalregjeringen i Warschau, at den polske Hær samme Dag havde vundet en betydelig Seir, erobret en Deel Kanoner og gjort 3 til 4000 Soldater og mange Officierer af forskjellige Grader til Fanger.
Lolland-Falsters Stifts-Tidende, 1831-04-24
En fra General Diebitsch med Depescher til Keiser Nicolaus afsendt Coureer blev den 9de taget til Fange af en polsk Lieutenant. Coureren bød Lieutenanten 500 Ducater, imod at maatte reise videre, men han maatte følge med til det polske Hovedqvarteer, hvor Geralissimus strax udnævnte Anholderen til Major. (Hamb. Correspondent, som har denne Efterretning, meddeler Jntet om Depeschernes Jndhold).¬
Lolland-Falsters Stifts-Tidende, 1831-04-24
J Følge Skrivelse fra Warschau af 14de April forlader General Diebitsch Weichselbredden og WieprisMunding, enten for at trække sig hen til Bug eller over denne Flod, eller for at concentrere sine Stridskræfter, paa det han kan levere den polske Armee i Woiwodskabet Podolachien et Slag, og derefter forene sig med Gardecorpset, fra hvilket han er blevet afskaaren.
Lolland-Falsters Stifts-Tidende, 1831-04-24
Efter Skrivelse fra Memel af 12te April er Opstanden i Litthauen og Schamitten ikke dæmpet. Sidstnævnte Provinds har aflagt Troskabseed til Polen. Alle Bønder fra 18 til 45 Aar have stillet sig i Krigslinierne og ere blevne forsynede med Geværer, Spyd eller Høleer. - (De øvrige med sidste Post indløbne Efterretninger indeholde blot Gjentagelser af det allerede Bekjendte)
Lolland-Falsters Stifts-Tidende, 1831-04-24
Spanien. J Madrid tiltager Utilfredsheden og deraf følgende Fængslinger, næsten i samme Grad, som i Portugal. J hele Spanien er stor Gjæring. Tirsdagen den 24 April 1831.
Lolland-Falsters Stifts-Tidende, 1831-04-24
Adskilligt. Jblandt de til Warschau kommende Bønder, der paa selvgjorte, hurtigløbende Hjulkærrer eller Slæder, for det meste forspændte med magre Oxer eller smaae usle polske Heste, bringe Korn og Brænde til Staden, udmærke sig mange ved et vildt, banditagtigt Udseende. De gaae ikke klædte som Bønderne i Almindelighed, i en lang Kittel af Lærred eller i Faareskind, med et bredt Belte slynget om Hofterne; de bære en viid ligetil Knæerne nedhængende bruun Kappe af Uld, med Ærmer, uden Krave, som de, kastet over den venstre Skulder, hefte fast under den høire Arm. Foran staaer den aaben, saa Man seer det brede, brune Bryst ganske blottet. De korte Beenklæder, der ere sammensnørede under Knæet, slutte sig til Kroppen; Læggene ere sædvanligt blottede, eller blot omsvøbte af en Lærredsklud, paa Fødderne have de Sko af Bast. Deres Ansigt med de sorte funklende Øine, grove, men talende Træk og af guulbruun Farve, har ei sjeldent et Udtryk, der baade vækker Frygt og Gysen, og skuer mørkt frem, overskygget af et sortkruset Skjæg, under den bredkantede, runde Hat, der hænger dybt ned i Nakken, dog uden ganske at kunne bedække de lange, dunkle Haar. Hvor tilbøielige Polakkerne end ere til Forlystelser, hvor hengiven den simple Classe end er til at svire og sværme, til at deeltage i de vildere Glæder, saa er dog Melodien af en Polonaise eller en Masurek i Stand til at stemme dem til blidere Følelser. Den drager dem til sig med et uimodstaaeligt Tryllerie. De glemme for denne Dandsemusik deres Vee og Vel, og lytte med det inderligste Velbehag til disse Toner, som til Himlens Harmonier, og selv de raaeste Træk vorde ved disse ligesom forklarede. Jnstrumentet være nok saa daarligt stemt eller behandlet af en Bierfiedlers plumpe Hænder - det er ligemeget; Compositionens eiendommelige Aand er det, der saa dybt griber Siælen og uvilkaarligen vækker Legemet til Dands. Det er høist yndigt, fornøieligt og underholdende, at see en skjøn Polakinde i denne Masurekdands. Det er fast umuligt for nogen anden Nation at tilegne sig denne elskelige Gratie, dette characteristiske Udtryk i Maneer og Gebærder, denne beundringsværdige Lethed i Legemets Holding og de vanskeligste Stillinger. Enhver ny Bevægelse frembyder en ny og tillokkende Ynde.
Lolland-Falsters Stifts-Tidende, 1831-04-24
J den hollandske Stad Bergen op Zoom, i Nordbrabant, er et Krudtmagazin den 29de f. M. fløiet i Luften, hvorved henimod 500 Mennesker tilsatte Livet.
Lolland-Falsters Stifts-Tidende, 1831-04-24
Dampbaaden "Frolice er om Natten den 19de Marts strandet ved Nas-Sand, og imellen 40 og 45 Mennesker, hvoriblandt General Macloud, Oberst Gordon &c. omkomne. Aarsagen til Ulykken skal have været en Feil i Maskineriet.
Lolland-Falsters Stifts-Tidende, 1831-04-24
J udenlandske Blade anprises følgende Middel imod Syre i Maven: Man tager en Kork-Told og brænder den aldeles til Aske, blander denne med Mælk og Vand og indgiver Patienten denne Blanding. Det Onde vil ophøre, om maaskee ei øieblikkeligt, saa efter gjentagen Brug. En Person, som laae syg af den hæftigste Galdefeber, blev helbredet ved et eneste Pulver af denne Kultilberedning. Dette simple Middel er ligeledes meget virksomt imod hæftig Hovedpine, som hidrører af en fordærvet Mave, ligesaa imod Halsbrænden. For Alting maa Proppen være ganske gjennembrændt, da den ellers faaer en ilde Smag. Fortræffeligheden af dette Middel bestaaer deri, at det ikke indvirker paa Maven som en alcalisk Præparation, men blot som Noget, der sluger Syren.
Lolland-Falsters Stifts-Tidende, 1831-04-24
Jndenlandsk. En under 13de dennes udkommen allerhøieste Placat fastsætter Følgende: "De Omvurderinger af flere til en offentlig Stiftelse eller et Overformynderi pantsatte Eiendomme, der i Medhold af Anordningerne foretages efter visse Aars Forløb til Oplysning om at Panterne have vedligeholdt deres Værdi, maa, forsaavidt Eiendommene høre under samme Jurisdiction, foretages, afhjemles og beskrives under Eet; ligesom og Beskrivelsen maa skee paa stemplet Papir af 4de Classe No. 4 til 42 s. Sølv. De en saadan samlet Omvurderingsforretning i det Hele vedkommende Udgivter blive at fordeele paa samtlige vedkommende Debitorer. - For Afholdelsen af slige Omvurderingsforretninger, saavelsom af de Skjøns forretninger, som i visse Tilfælde, efter Vor allerhøieste Resolution af 11te April 1821 S. 3, træde i Omvurderings Sted, bliver i Vor kongelige Residentsstad Kjøbenhavn at erlægge til enhver af de udmeldte Mænd en Betaling af 3 Mk. Solv for hvert omvurderet Pant, hvorimod det udenfor Kjøbenhavn, hvad Mændenes Betaling angaaer, fremdeles skal i den Henseende have sit Forblivende ved de derom allerede givne Bestemmelser." Da der var opstaaet Tvivl hos Øvrigheden og de eligerede Borgere i en Kjøbstad, angaaende hvilke Communalafgivter, der kunde lignes paa samtlige Jndvaanere, uden Hensyn til deres Stilling som Grundeiere og Næringsbrugere, blev Sagen forelagt Cancelliet til Resolution. Denne meddeeltes den 1ste Marts d. A. og gaaer i det Væsentlige ud paa, at de Grundeiere, som ikke ere Borgere, maa deeltage i al den Udgivt der hviler paa Grundene og som er gjort til Gjenstand for offentlig Forsorg (til Exempel: Betaling for Brolægning, at holde Gader rene, Vanding at holde ved Magt og andet deslige), hvorimod de til andre Udgivter kun bidrage forsaavidt den halve Deel betræffer, da den anden halve Deel udredes af Næringen. Da Man hidtil ofte saae hvorledes Vognmændskarlene i Kjøbenhavn, for at tiltvinge sig Drikkepenge, overlæssede deres Vogne, saa de ulykkelige Heste næppe kunde slæbe dem, hvorved ogsaa Gaderne lede stor Skade, saa har nu Magistraten ved en Raadstueplacat fastsat, med hvor store Læs Vognmændene og Hevedstadens øvrige Jndvaanere herefter maa kjøre.
Lolland-Falsters Stifts-Tidende, 1831-04-24
Den 25de Marts har Bogtrykkersvend C. F. Nørager faaet Bevilling til at nedsætte sig som Bogtrykker, i Kjøbenhavn, naar Bogtrykker J. Jrgens til ham aftræder sit hidtil havte Bogtrykkeri og renoncerer paa at gjøre videre Brug af den ham meddeelte Bevilling til at drive samme.
Lolland-Falsters Stifts-Tidende, 1831-04-24
En Dreng i Kjøbenhavn af den mosaiske Tro har i disse Dage saaret en anden Dreng saaledes med en Floret, at han er død deraf.
Lolland-Falsters Stifts-Tidende, 1831-04-24
Cancelliraad Lornsen i Rendsborg, hvis Sag endnu stedse svæver for Retten, har nu Lov til hver Dag at spadsere et Par Timer omkring paa Fæstningens Volde.
Lolland-Falsters Stifts-Tidende, 1831-04-24
En Underofficier i Rendsborg, ved Navn Ramlöser, som var arresteret paa Mistanke om at have forøvet Mordet paa Vognmand Köfter, er det, efter at han var bleven hindret i eet Forsøg paa at skille sig ved Livet, og der var ansat Vagt hos ham, dog lykkedes, ved Hjælp af et Stykke Blik, at aabne sig Pulsaaren. Saaledes blev han fundet svømmende i sit Blod i Sengen, og døde, uagtet al anvendt Lægehjælp, kort derpaa. Den Myrdedes egen Kone har ligeledes alt i længere Tid været heftet, paa Mistanke og Deeltagelse i Forbrydelsen.
Lolland-Falsters Stifts-Tidende, 1831-04-24
Dr. William de Brodum, denne for nogle Aar siden i London afdøde Riigmand, (hvormeget han har efterladt sig, vides her endnu ikke med Vished, men Man antager en 60,000 Pd. Sterling) som har testamenteret sine fattige Slægtninge i Danmark en betydelig Formue, (efter hans Kones Død, der indtraf i August 1829, eller omtrent ved den Tid) var født i Kjøbenhavn af fattige Forældre. Hans egentlige Navn er B. Wulff. Faderen var Handelsmand i Kjøbenhavn; Bedstefaderen Rabiner i Fredericia. Allerede fra Ungdommen af yttrede han Lyst til Studering; men dette var ikke Faderens Bestemmelse med ham. Han sendte ham til en Onele i Fredericia; men det stille eensformige Liv kjedede ham, og, uden Onclens Vidende, reiste han paa Lykke og Fromme til Amsterdam. Kort efter sin Ankomst der lod han sig, af de saakaldte Seelenverkopere, hverve til Ostindien. Ombord paa det Skib, der skulde bringe ham did, var en Skibslæge, hvis Bøger Wulff laante og ivrigt læste i, og da han tillige ved alle Leiligheder søgte at gaae Doctoren tilhaande, fattede denne Godhed for ham og tog ham i sin Tjeneste. Med ham gjorde Wulff nu flere Gange Reisen frem og tilbage imellem Ostindien og Amsterdam. Engang hændte det, under hans Ophold i sidstnævnte Stad, at han bortspillede sin hele, paa disse Reiser samlede, lille Capital. Frygt og Undseelse for igjen at komme for sin Velgjørers Øine og ham bort fra Amsterdam og over Vandet til England. Skjøndt uden Penge i Lommen, indlogerede han sig dog i et af Londons første Hotels; men Lykken forlod ham heller ikke her. Tilfældig læste han en Annonce fra en meget riig Mand i Manchester, som udlovede en stor Belønning til den, der kunde en rere ham for en meget svær Syphilis (Vellystsyge). Uden længe Betænkning reiste han did, blev antaget, og var virkelig saa heldig at slumpe til at curere Manden. Denne ene Cuur skaffede ham, selv i London, Ny som en duelig Læge i syphilitiske Tilfælde. En vis duelig og meget søgt Læge, William Brodum, tog ham til sig, for at han skulde gaae ham tilhaande ved hans mange Forretninger. Ved flere Aars Omgang fattede denne Mand, der ingen Livsarvinger havde, saadan Godhed for ham, at han indsatte ham til Universalarving af hans hele betydelige Formue og Bogsamling paa det Vilkaar, at han skulde antage hans Navn. Efter Brodums Død arvede Wulff saaledes ei alene dennes Penge, men ogsaa hans mange og gode KunderSyphilis vedblev at være hans Hovedstudium, fra alle Kanter strømmede Folk til ham, for at cureres derfor, og han skal derved betydeligt have forøget sin allerede anseelige Formue, der, da han heller ikke har efterladt sig nogen Livsarving, nu kommer hans fattige Slægtninge i Danmark tilgode. – Disse Noticer ere aldeles paalidelige, og de der anførte Data fortalte af Testator selv.
Lolland-Falsters Stifts-Tidende, 1831-04-24
Odense. Da Dampskibet "Dania", som første Gang afgaaer fra Kjøbenhavn den 2den Mai, paa Touren frem og tilbage mellem Aarhuus og Fredericia, ogsaa i Aar vil anløbe Bogense, maa det for Reisende være behageligt at erfare, at den forhen saa besværlige Land sætning, som her tilforn skeete deels paa Baade og deels paa Vogne, nu er ophørt ved den forhen i Avisen beskrevne Canal paa 270 Favnes Længde, da Dampskibet nu kan anløbe Mundingen af denne, og Passagererne derigjennem føres paa Baade lige til Bolværket, hvor de landsættes.
Lolland-Falsters Stifts-Tidende, 1831-04-24
En Gaardmand fra Omegnen, som forleden Dag var her i Byen, fik pludselig ondt og døde medens han spiste paa et Hvedebrød.